b"\n_START_ARTICLE_\nL\xc3\xa9on Alexandre Heuzey\n_START_SECTION_\nBiografia\n_START_PARAGRAPH_\nEl 1855, L\xc3\xa9on Alexandre Heuzey va iniciar una missi\xc3\xb3 arqueol\xc3\xb2gica al nord de Gr\xc3\xa8cia, a la zona de Maced\xc3\xb2nia, amb l'objectiu de trobar algunes traces de les grans batalles romanes que van succeir durant el per\xc3\xadode republic\xc3\xa0. Va descobrir aleshores els vestigis d'un gran monument, un palau i una sepultura que no va saber identificar. El 1861 va tornar al mateix lloc amb Honor\xc3\xa9 Daumet, arran d'una demanda de Napole\xc3\xb3 III que manifestava molt d'inter\xc3\xa8s pels camps de batalla de Juli C\xc3\xa8sar en Orient, com amb el de Farsala. La missi\xc3\xb3 es va realitzar en condicions bastant dif\xc3\xadcils i va caldre deixar-la interrompuda. Amb tot, va revelar algunes antiguitats d'una regi\xc3\xb3 que fins aquell moment no s'havia explorat gaire, i els artefactes que s'hi van descobrir enriquiren les col\xc2\xb7leccions del museu del Louvre. L'element que m\xc3\xa9s fama don\xc3\xa0 a aquesta expedici\xc3\xb3 els dibuixos d'en Daumet, de gran qualitat. M\xc3\xa9s endavant aquest indret es va identificar com la que havia sigut la primera capital del Regne de Maced\xc3\xb2nia, Aig\xc3\xa9ai, abans que la capitalitat es transfer\xc3\xads a Pel\xc2\xb7la. Excavacions posteriors hi van descobrir tombes reials, sobretot arran de les recerques de Man\xc3\xb3lis Andr\xc3\xb3nikos el 1977. Entre aquestes es troba la tomba de Felip II, el pare d'Alexandre el Gran."